Abraham Jacobi

Abraham Jacobi (født 6. mai 1830 i Hartum i Westfalen i Preussen, død 10. juli 1919 i Bolton Landing, New York i USA) var en tysk barnelege, som regnes som pediatriens far. Han åpnet den første barneklinikken i USA.

Jacobi fullførte studiet i medisin ved universitetet i Bonn i 1851. Han sluttet seg kort etter til den revolusjonære bevegelsen, og ble dømt for forræderi og fengslet, før han flyktet i 1853. Han reiste da til England og så videre til New York.

Fra 1861 var han professor i barnesykdommer ved New York Medical College, og fra 1867 til 1870 ledet han det medisinske fakultet ved universitetet i New York. Han underviste ved Columbia-universitetet fra 1870 til 1902.

Jacobi deltok i grunnleggelsen av American Journal of Obstetrics.

Hans kone, Mary Putnam Jacobi, var også lege. Hun var den første kvinnelige student ved L'École de Médecine i Paris.

Jacobi var en venn av Carl Schurz.

Referanser 

Personer fra Kreis Minden-Lübbecke
Tyske leger
Leger fra USA
Tyske aktivister
Barneleger
Personer fra USA født i Tyskland
Tyske migranter til USA
Revolusjonære